钦定古今图书集成/明伦汇编/氏族典/第390卷 > 李元清
## 钦定古今图书集成/明伦汇编/氏族典/第390卷 > 李元清

按《十国春秋》，南唐李元清，濠州人。周师侵淮南，元清
父聚乡里义士，襞纸为铠，号“白甲军”，与官军同守濠
州水寨。兵溃，元清徙金陵。后主嗣位，命元清为永新
制置使。治境累年，边障宁晏。国亡，以故官起发入汴，
元清誓不仕二国，因伪称失明，召验之，挥刃将及颈，
目不为瞬，乃放归濠州卒。